"Cantina Wine Bar & Italian Kitchen" ร้านเล็กๆ อาหารอร่อย บรรยากาศดี เหมาะแก่การจิบไวน์ !!

"Cantina" เมื่อลองสอบถามจากเจ้าของร้านบอกว่า หมายถึง ที่นั่งสำหรับทานไวน์ ทานอาหารเล็กๆ น้อยๆ และคุยกัน โดยทางร้านใช้ concept นี้ในการออกแบบร้านทำให้ได้ร้านที่ ออกมาเป็นร้านเล็กๆ เหมือนร้านอาหารเล็กๆ ในยุโรป เป็นที่นั่งจิบไวน์ และทานอาหาร และสังสรรค์กันเบาๆ.....ตัวร้านตั้งอยู่ในซอยอารีย์ ตรงหน้าซอย 3 สำหรับการจอดรถแนะนำให้ไปจอดในซอย 2 ครับ แล้วเดินมาที่ร้าน ตัวร้านเป็นร้านตรงหัวมุมตรงหน้าปากซอย ข้างหน้าร้านมีป้ายบอก ตัวร้านเป็นร้านที่ตกแต่งแบบยุโรป มี 2 ชั้น ชั้นล่างเป็นครัวทำอาหารอยู่ด้านหลัง แต่กลิ่นก็ไม่ก็รบกวนการนั่งคุยเท่าไหร่ วันที่ไปทานลูกค้าแน่นร้าน พนักงานและเจ้าของร้านต้อนรับและบริการเป็นอย่างดี ความสะอาดของทางร้านดี บรรยากาศเหมาะแก่การนั่งจิบไวน์ คุยกันเป็นอย่างยิ่ง อาหารของทางร้านเป็นอาหารอิตาเลี่ยนแท้ๆ น่าจะปรับรสนิดหน่อยแต่อร่อยครับ รายการอาหารที่สั่งวันนี้คือ

1. Home Made Lasagne ลาซานญ่า ที่ทางร้านทำเอง โดยใช้เนื้อวัวและเนื้อหมูมาผสมกัน จนได้สูตรที่ลงตัว เอามาปรุงกับเครื่องเทศอิตาเลี่ยน เอาไปอบกับชีส จนสุกหอม ทานแล้วต้องบอกว่าอร่อยลงตัวมาก
2. Mixed Green Salad สลัดผักที่ทางร้านแนะนำครับ ผักหลากหลายชนิด เช่น ผักกาด มะเขือเทศเชอรี่ มะกอก ใส่ลงมาคลุกเคล้าในชาม ตบท้ายด้วยชีสนุ่มๆ ราดด้วย Balsamic รสชาติเข้ากันทุกอย่าง เบาๆ อร่อย
3. Penna Cantina อาหารขึ้นชื่อของทางร้านอีกอย่าง ที่ใช้เส้นแบบ Penna ที่ทำมาแบบ Al dente พอดีมากๆ เอามาปรุงใส่เครื่องปรุงหลากลหาย ทั้ง เห็ดชิตาเกะ และพอชินี่ ครีม และทรัพเฟิ้ลออย ทางร้านปรุงออกมาได้กลมกล่อม ไม่เลี้ยน ทานแล้วอร่อยมาก แนะนำครับ
4. Tiramisu ขนมหวานที่เจ้าของร้านเชียร์ครับ เลยลองสั่งมาทาน แล้วก็ไม่ผิดหวัง ทางร้านทำออกมาได้อร่อยมากๆ ไม่เลี่ยน ทานแล้วหวานครีม หอมกาแฟหน่อยๆ แนะนำอีกจานเลย

โดยรวม ร้านนี้เป็นร้านอาหารอิตาเลี่ยน เล็กๆ ที่เน้นขายไวน์และอาหารอิตาเลียน การบริการดี ความสะอาดใช้ได้ บรรยากาศชิวๆ สบายๆ ราคาเหมาะสม รสชาติอาหารที่ได้ลองทานอร่อยถูกปาก เพื่อนๆ ผ่านมาลองมาทานกันนะครับ !!